Nakhonsavanas
Nakhonsavanas (taj. นครสวรรค์) – miestas vidurio Tailande, provincijos centras. Įsikūręs ties Pingo ir Nano upių, sudarančių Menam Čao Prają, santaka, netoli Borapheto ežero, 205 km į šiaurę nuo Bankoko. Žemės ūkio apylinkės prekybinis taškas (ryžiai, ankštiniai, kukurūzai, medvilnė, džiutas, sezamas). Perdirbami ryžiai, medienos apdirbimo, popieriaus gamybos pramonė. Yra upinis uostas, oro uostas, geležinkelio stotis.